יחידת הקסדות הכחולות

יחידת הקסדות הכחולות היא יחידת מתנדבים שנועדה לתת מענה בשעת חירום לאתרים ולנכסי מורשת תרבות בישראל בזמן רעידות אדמה, אסונות טבע ואסונות אחרים, כחלק מהיערכות מדינת ישראל לרעידות אדמה בהקשר של אתרי ונכסי מורשת תרבות.<ref name=":0"></ref> היחידה מיועדת לביצוע פעולות שימור והצלה בנכסי מורשת תרבותית בישראל בחירום.

היחידה הוקמה כשיתוף פעולה בין ועדת ההיגוי להיערכות לרעידות אדמה, משרד התרבות, רשות הטבע והגנים, רשות העתיקות, המועצה לשימור אתרי מורשת, איקומוס ישראל ומשמרי המורשת הבנויה בישראל.<ref></ref>

ייחודה של היחידה הוא בהיותה מורכבת ממשמרי המורשת הבנויה בישראל המוכרים בשימור נכסי מורשת תרבות לסוגיהם.<ref name=":1"></ref>

== היסטוריה ==
יחידת הקסדות הכחולות הוקמה כחלק מהיערכות מדינת ישראל לאירועי רעידות אדמה שהחל בעקבות [https://whc.unesco.org/en/events/610/ סדנה] של אונסק"ו בנושא היערכות לסיכונים בנכסי מורשת תרבות.<ref></ref> רעיון הקמת היחידה התגבש במסגרת פרויקט פרומידה (PROMEDHE<ref></ref>), של תוכנית HORIZON 2020 בהובלת ההגנה האזרחית האיטלקית (La Protezione Civile). בשנת 2016 הוקם בישראל פורום פרומידה שכולל את מרבית הארגונים והגופים שעוסקים ואמונים על הגנה על נכסי המורשת התרבותית והמוזיאונים המרכזיים.<ref name=":2"></ref>
כנס ההקמה של יחידת הקסדות הכחולות במקווה ישראל. צילום: מ. כהן 
כנס היסוד של הקמת היחידה התקיים ב-14 בדצמבר 2022 במקווה ישראל.<ref name=":2" /><ref name=":0" />
הדגמה של יחידת חילוץ והצלה של פיקוד העורף בכנס ההתנעה של היחידה, צילום - נ. רוזנבלט
אימון היחידה בקורס סע"ר בנעורים 2023, צילום - מ. כהן
היחידה הוקמה מתוך הבנה שבשעת חירום המשאבים הלאומיים לא יאפשרו טיפול בשלב הראשון באתרי ונכסי מורשת תרבותית. אנשי יחידת הקסדות הכחולות עוברים הכשרות מקצועיות ומיועדים לערוך תרגילים שנתיים על מנת לשמור על מקצועיותה ויכולותיה.<ref name=":1" />

היחידה מתנהלת החל משנת 2024 כיחידת מתנדבים בתוך רשות הטבע והגנים.

== כשירות היחידה ==
מטרתה של היחידה במצבי חירום ובפרט רעידת אדמה היא הצלת חיים בשלב המיידי, ובשלבים מאוחרים יותר לטפל בצורה ראויה בנכסי המורשת התרבותית, הטיפול כולל חיזוקים ותמיכות במבנים עתיקים ואתרים ארכאולוגיים, ובהמשך פינוי של ממצאים על פי מתודולוגיות של טיפול ראוי בנכסי מורשת (תיעוד, שימור ראשוני, אריזה ופינוי מותאמים). אנשי היחידה הם משמרי המורשת הבנויה המוכרים בישראל.<ref name=":0" />

היחידה החלה את הכשרתה בשנת 2023 ובשלב הראשון היא מנתה כ-30 איש. ההכשרה כוללת קורס סע"ר מטעם פיקוד העורף; קורס פינוי ממצאים לאחר אסון על ידי אנשי פורום פרומידה וקורס ייצוב ותמיכות למבנים.<ref></ref><ref name=":2" />

== פעילות מבצעית ==
פוסטר כנס יד בן צבי, תיעוד חפצי טראומה ביישובי הנגב המערבי.
בעקבות אירועי 7 באוקטובר 2023, היחידה עובדת החל מדצמבר בשיתוף פעולה בפרויקט של ארץ חפץ ויד בין צבי, בתיעוד ואיסוף חפצי טראומה ביישובי מערב הנגב.

== קישורים חיצוניים ==
* משמר המורשת הבנויה
* [https://www.ifat.com/PersonalMail/images/Clips/ORG_85680375.pdf יחידת הקסדות הכחולות יצאה לדרך]
* [https://nessziona.net/חדשות/מי-יציל-את-אתרי-המורשת-הכירו-את-יחידת-הקסדות-כחולות-שתרגלה-מקרה-בכפר-הנוער-עיינות-544488 מי יציל את אתרי המורשת - כתבה על אימון הקסדות הכחולות]
* [https://www.mivzaklive.co.il/archives/630801 ראשונה מסוגה בעולם - יחידת הקסדות הכחולות להצלת נכסי מורשת תרבות בזמן אסון]
* היערכות מדינת ישראל לרעידות אדמה באתרי ונכסי מורשת תרבות

== הערות שוליים ==

קטגוריה:ישראל: ארגונים ממשלתיים
קטגוריה:ישראל: אתרי מורשת
קטגוריה:ישראל: חירום
קטגוריה:ישראל: רעידות אדמה